**ОБЯВЛЕНИЕ**

**ОТ ОБЩИНА БОРОВАН**

**ЗА ПРОВЕЖДАНЕ НА КОНКУРС ЗА ИЗБОР НА ПЕРСОНАЛ ЗА ИЗВЪРШВАНЕ НА ДЕЙНОСТИ ПО СЦ 2 И СЦ3 ПО ПРОЕКТ “БЪДЕЩЕ ЗА ДЕЦАТА В ОБЩИНА БОРОВАН“, ДОГОВОР BG05SFPR002-2.003-0142, ПО ПРОЦЕДУРА ЗА ДИРЕКТНО ПРЕДОСТАВЯНЕ BG05SFPR002-2.003** „**БЪДЕЩЕ ЗА ДЕЦАТА“**  **ПО ПРОГРАМА „РАЗВИТИЕ НА ЧОВЕШКИТЕ РЕСУРСИ**“ **2021 – 2027**

На основание подписан Административен договор за безвъзмездна финансова помощ № BG05SFPR002-2.003-0142-С01 по Процедура **BG05SFPR002-2.003 „Бъдеще за децата“** обявяваме прием на документи за избор на персонал за извършване на дейности по СЦ 2 и СЦ 3 от проекта, за следните длъжности:

**ПЕРСОНАЛ ЗА РЕАЛИЗИРАНЕ НА ДЕЙНОСТИ ПО СЦ 2 ОТ ПРОЕКТА:**

1. **Длъжност „Общностен медиатор“ – 2 лица на пълно работно време /8 часа/ с продължителност на договора 36 месеца – на трудов договор**

**Задължения на общностните медиатори:**

* Картографират целевите групи от населените места Борован, Малорад и Добролево (общо за периода на проекта) – 100 родители от социално слаби и многодетни семейства – участници в услуги по семейно консултиране от социален работник, 45 родители с деца от 0 до 3 г. и/или бъдещи родители – участници в услуги по психологическа подкрепа от психолог, 80 деца от 0 до 3 г. и техните родители – участници в услуги по патронажна грижа от медицинска сестра, 50 семейства/100 деца на възраст от 4 до 10 г. – участници в услуги по индивидуална и групова работа за насърчаване посещението в детска градини/училище от педагог, 90 лица от ромска общност – участници в Програма за здравна профилактика и превенция, 45 момичета от 14 до 18 г. – участници в Програма за превенция на ранни бракове и ранно напускане на училище, 45 млади жени с деца от 0 до 6 г. – участници в Програма за повишаване на здравната култура.
* Провеждат работа на терен и посещения на домовете за откриване на случаи, установяване на първоначален контакт с представители на целевите групи, поддържане на връзки, информиране, ориентиране, посредничество;
* Съдействат за провеждане на информационни срещи за мотивиране за включване на целевите групи в услугите по проекта;
* Подпомагат груповата и индивидуалната работа на специалистите по СЦ 3 от проекта;
* Участват в периодични срещи с останалите специалисти, особено с екипа от СЦ 3 с цел съвместна работа, подобряване на прилаганите методи и други;
* Подпомагат останалите специалисти по проекта при реализация на дейностите по отношение на връзката „специалист – семейство”;
* Съдействат за организиране на 2 групови беседи годишно по Програма за здравна профилактика и превенция в населените места Борован, Малорад и Добролево - 18 броя за целия период на проекта на следните теми: Профилактика на социално-значими заболявания, възстановяване на зравноосигурителни права, правилно хранене, зависимости, контрацепция и др. Беседите ще бъдат проведени от лекари-специалисти.
* Организират ежемесечни срещи (общо 36 срещи за целия период на проекта) по Програма за превенция на ранни бракове и ранно напускане на училище. Груповите срещи се осъществяват от общностните медиатори, а темите за тях се определят от експерта по здравни и социални въпроси. За периода на проекта 6 от срещите ще бъдат осъществени с помощта на специалисти. В срещите по тази програма участват момичета от 14 до 18 г.
* Организират ежемесечни срещи (общо 36 срещи за целия период на проекта) по Програма за повишаване на здравната култура за детско здраве и подготовка за включване в образователния процес. Груповите срещи се осъществяват от общностните медиатори. За периода на проекта 6 от срещите ще бъдат осъществени с помощта на специалисти. В срещите по тази програма участват майки на деца от 0 до 6 г.
* Разпространяват обучителни и информационни материали сред целевите групи;
* Работят в тясно сътрудничество с експерта по здравни и социални въпроси по проекта, лични лекари, директори на детски градини и училища, др.
* Водят необходимата документация и отчетност;
* В случай че стане известно, във връзка с упражняваната дейност, че дете се нуждае от закрила, медиаторът е длъжен незабавно да уведоми дирекция "Социално подпомагане", Държавната агенция за закрила на детето или Министерството на вътрешните работи;
* Участват в обучения и супервизии по проекта;
* Изпълняват и други конкретно възложени задачи от Ръководителя на Проекта/кмета на общината във връзка с работата по проекта.

**Изисквания към кандидатите**: Лица в трудоспособна възраст без да са придобили право на професионална пенсия или каквото и да е била друга пенсия за ранно пенсиониране по реда на чл.68 от КСО, с добро психическо и физическо здраве и неосъждани.

**Образование и квалификация**: Средно образование

**Професионален опит в работа на подобна длъжност**: Не се изисква

**Допълнителни изисквания за заемане на длъжността:** Добро познаване на общността, говорене на езика на уязвимите общности

1. **Длъжност „Експерт по здравни и социални въпроси сред уязвими общности“ – на непълно работно време – 16 часа месечно, продължителност на договора 36 месеца – на граждански договор**

**Задължения на „Експерт по здравни и социални въпроси сред уязвими общности“:**

* Да изготви методика и форма за картографиране на семействата с деца от уязвими общности и да инструктира общностните медиатори за начина на провеждане на картографирането.
* Да обобщава данните от картографирането в доклад с инструкции към общностните медиатори и персонала ангажиран в СЦ3 за местонахождението на децата и семействата, които трябва да бъдат обхванати в програми и услуги по проекта.
* Да оказва методологическо ръководство на дейността на общностните медиатори.
* Да консултира ежемесечно работните графици на медиаторите.
* Да проследява изпълнението на задачите, възложени на медиаторите.
* Да оказва подкрепа в изготвянето на месечните отчети с необходимите доказателства.
* Да определя темите на тематичните беседи и срещите с представителите на целевите групи.
* Да съдейства за осигуряване на подходящи специалисти, които да водят беседите.
* Да консултира медиаторите по казуси, които те срещат в работата на терен.
* Да изготвя месечен график и месечен отчет за дейността си, които да бъдат представяни на ръководителя на проекта.
* Да води необходимата документация и отчетност.
* Да изпълнява и други конкретно възложени задачи от Ръководителя на Проекта/кмета на общината във връзка с работата по проекта.

**Изисквания към кандидатите:** Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО, с добро психическо и физическо здраве и неосъждани.

**Образование и квалификация**: Висше образование със специалности: „Социални дейности“, „Хуманитарни дейности“ или „Педагогика“.

**Професионален опит** – Минимум 5 години опит в работа с уязвими общности.

**ПЕРСОНАЛ ЗА РЕАЛИЗИРАНЕ НА ДЕЙНОСТИ ПО СЦ 3 ОТ ПРОЕКТА:**

1. **Длъжност „Социален работник“ –** **на пълно работно време /8 часа/ с продължителност на договора 36 месеца – на трудов договор**

**Задължения на „ Социален работник“:**

* Идентифициране на потребители от целевите групи и мотивиране за включването им в проектните дейности, включително чрез работа на терен и посещения в домовете, съвместно с медицинската сестра, педагог, психолог и медиатор;
* Проучване и анализ на индивидуалните потребности на децата от 0 до 18 години, бъдещите родители и родителите от целевите групи и насочване към подходящите за тях услуги/дейности по проекта, включително и чрез работа на терен и посещения в домовете;
* Групово и индивидуално семейно консултиране и подкрепа, целящи подобряване на грижата за децата, справяне с проблеми в семейството, водещи до дефицити в отглеждането на децата и подобряване на способностите за социално включване и реализация;
* Разработва Програма за превенция на ранни бракове и раждания, както и семейно планиране в екип с медицинската сестра и психолога;
* Разработва Мерки за повишаване на здравната култура на потребителите на дейността в екип съвместно с медицинската сестра и психолога;
* Насочва деца и семейства към услугите по СЦ 3 в координация с екипа на услугите;
* Създава и поддържа индивидуално досие за всяко дете и семейство, включени в проектните дейности и създава и поддържа база данни относно всички потребители по отделните дейности и предоставените им услуги;
* Изготвя графиците за провеждане на групова и индивидуална работа за деца от 0 до 18г.;
* Разработва и съгласува индивидуални планове за работа с родители и техните деца, съвместно с други специалисти, участващи в предоставянето на съответните услуги;
* Отговаря за изготвяне на оценка на потребностите, индивидуални планове, социален доклад за резултатите от услугите, както и за други документи, които се изготвят в процеса на работата, в която участва;
* Участие при организирането и провеждането на мобилната работа.
* Организиране и участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Периодично участва в проучване за удовлетвореността на потребителите съвместно с другите специалисти и екипа за организация и управление на проекта;
* Информира и обсъжда с родителите на детето проведените дейности и състоянието му;
* Събира и съхранява дидактични материали;
* Води необходимата документация и отчетност;
* Участва в обучения и супервизии по проекта;
* Участва в подготовката и провеждането на дейности за популяризиране и обсъждане на услугите по проекта, включително и чрез разработване на информационни материали относно същността на услугите, в които участва.
* В случай че стане известно, във връзка с упражняваната от него дейност, че дете се нуждае от закрила, дори и ако то е обвързано с професионална тайна, е длъжен незабавно да уведоми дирекция "Социално подпомагане", Държавната агенция за закрила на детето или Министерството на вътрешните работи;
* Изпълнява и други конкретни задачи, възложени от Ръководителя на Проекта/Кмета на общината, във връзка с работа по проекта.

**Изисквания към кандидатите**: Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО, с добро психическо и физическо здраве и неосъждани.

**Образование и квалификация**: Средно образование

**Професионален опит в работа на подобна длъжност**: Не се изисква

1. **Длъжност „Психолог“ – на непълно работно време 60 часа месечно с продължителност на договора 36 месеца – почасов трудов договор**

**Задължения на „ Психолог“:**

* Идентифициране на целевите групи по проекта и мотивиране за участие в проектните дейности, включително чрез работа на терен и посещения в домовете, съвместно с общностен медиатор и социален работник;
* Изготвя индивидуални програми за работа с деца и родители за развитие на родителски умения и връзка дете-родител, подобряване увереността и самочувствието на родителите;
* Извършва психологическа подкрепа и консултиране на бъдещи и настоящи родители за формиране и развитие на родителски умения;
* Работи за включването на родителите в процеса на адаптация, социализация, преодоляване на социалната изолация и интеграция;
* Възлага определена работа на родителите в съответствие с техните възможности;
* Провежда индивидуални и групови занимания с деца и родители;
* Поддържа индивидуални досиета на семействата, с които работи;
* Води необходимата документация и отчетност;
* Участва в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Изпълнява и други конкретно възложени задачи от Ръководителя на Проекта/кмета на общината във връзка с работа по проекта.

**Изисквания към кандидатите**: Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО, с добро психическо и физическо здраве и неосъждани.

**Образование и квалификация:** Висше образование в сферата на „Психологията“

**Професионален опит в работа на подобна длъжност**: Не се изисква

1. **Длъжност „Педагог“ – на непълно работно време 80 часа месечно с продължителност на договора 36 месеца – почасов трудов договор**

**Задължения на „ Педагога“:**

* Идентифициране на целевите групи по проекта и мотивиране за участие в проектните дейности, включително чрез работа на терен и посещения в домовете, съвместно с общностен медиатор и социален работник;
* Извършва проучване на целевата група, с която ще работи, с оглед планиране, подготовка и успешно реализиране на дейността, чрез използване на различни педагогически методи и похвати за събиране на информация и оценяване равнището на усвоеното знание от всяко насочено към услугата дете за адекватно планиране на педагогически намеси;
* Изготвя индивидуални програми за работа с всяко дете, съдържащи тематични компоненти за развитие на умения за: комуникативни и комуникационни умения, самостоятелна работа в клас и в къщи, самостоятелно учене, работа в група, решаване на проблеми, критично и конструктивно мислене;
* Установява образователните потребности и дефицити на потребителите, планира и организира тяхното компенсиране;
* Извършва педагогическа оценка с цел определяне на образователното ниво и поставяне на индивидуални цели за педагогическа работа с потребителите;
* Извършва терапевтична и корекционна дейност с децата и техните семейства; работи за подобряване комуникативните умения и адаптиране в училище, детска градина;
* Осъществява взаимодействие с родителите на децата, бъдещите учители на децата и други;
* Работи за включването на потребителите в процеса на адаптация, социализация, преодоляване на социалната изолация и интеграция;
* Възлага упражнения и определена работа в съответствие с възможностите, интересите и таланта на децата.
* Провеждане на индивидуални занимания с деца – в дома на детето или в помещение за индивидуална работа;
* Провеждане на групови занимания с деца;
* Извършва подбор на учебни средства, материали и учебни помагала, подходящи за конкретната обучителна ситуация;
* Обучение на родителите за прилагането на похвати за работа с детето с цел създаване у него на умения за самостоятелен живот и за самоподготовката на детето в къщи;
* Поддържане на индивидуални досиета на децата, с които работи;
* Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;

Изпълнява и други конкретно възложени задачи от Ръководителя на Проекта/кмета на общината във връзка с работа по проекта.

**Изисквания към кандидатите**: Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО, с добро психическо и физическо здраве и неосъждани.

**Образование и квалификация:** Висше образование по специалността„Начална педагогика“ или „Начална училищна педагогика“

**Професионален опит в работа на подобна длъжност**: Не се изисква

1. **Длъжност „Медицинска сестра“ – на непълно работно време 60 часа месечно с продължителност на договора 36 месеца – почасов трудов договор**

**Задължения на „медицинската сестра“:**

* Идентифициране на целевите групи по проекта и мотивиране за участие в проектните дейности, включително чрез работа на терен и посещения в домовете, съвместно с общностен медиатор и социален работник;
* Осигуряване на патронажна грижа на деца от 0 до 3 години;
* Осигурява медицинска грижа, като отговаря за живота, здравето, психическия и емоционален комфорт на потребителите;
* Участие при организирането и провеждането на мобилната работа в рамките на дейностите, в които участва;
* Наблюдава здравословното състояние на потребителите и при необходимост оказва първа долекарска помощ съобразно компетенцията си;
* Участие в подготовката на графици за провеждане на дейностите, в които участва;
* Извършва индивидуална и групова работа с деца и родители за повишаване здравната култура на родителите, превенция на детската заболеваемост, не полагане на достатъчна грижа в семейството и други рискове в ранна детска възраст;
* Контролира хигиенния режим на децата;
* Работи в екип с останалите специалисти, включени в дейностите по проекта за изготвяне на индивидуалните планове за работа с потребителите;
* Информира и обсъжда с роднините на децата дейностите и състоянието на техните близки;
* Води необходимата документация и отчетност;
* Участие в периодични срещи с останалите специалисти, включени в дейностите по проекта, с цел съвместна работа, подобряване на прилаганите методи и други;
* Създаване и поддържане на база данни относно потребителите и предоставените им услуги;
* Изпълнява и други конкретно възложени задачи от Ръководителя на Проекта/кмета на общината във връзка с работа по проекта.

**Изисквания към кандидатите**: Лица в трудоспособна възраст без да са добили право на професионална пенсия или каквото и да е била друга пенсия за ранно пенсиониране по реда на чл.68 от КСО, с добро психическо и физическо здраве и неосъждани.

**Образование и квалификация:** Висше образование по специалността„Медицинска сестра“ или „Акушерка“

**Професионален опит в работа на подобна длъжност**: Не се изисква

За участие в конкурса кандидатите за обявените длъжности подават следните документи:

 Заявление по образец

 Копие от лична карта

 Автобиография (европейски стандарт CV)

 Копие на документ за завършено образование

 Копие на документ за професионална квалификация /ако имат такава/

 Копие от документи, доказващи професионален опит и стаж /ако е приложимо/

**Документите от кандидатите за участие в конкурса се подават в периода от 04.12.2023 г. до 15.12.2023 г**. **включително, всеки работен ден от 08,00 часа до 17,00 часа в сградата на Община Борован на адрес с. Борован, ул. „Иван Вазов“ № 1.**

Допълнителна информация за изискванията за кандидатстване, документи и срокове по проекта, може да получите на място в община Борован или на тел: 09 147 93 84

Лице за контакти: Йоланта Цолова - Ръководител на проекта - тел.: 09 147 93 84

(всеки работен ден от 08.00 ч. до 17.00 ч.)

**Заявления за кандидатстване може да намерите и на сайта на Община Борован!**

**Етапи и срокове на провеждане на конкурса:**

Прием на документи от кандидати за участие в конкурса в периода от **04.12.2023г. до 15.12.2023г**. включително.

Одобрение на кандидати по документи и обявяване на резултатите на сайта на община Борован - **18.12.2023г.**

Провеждане на интервю/събеседване с одобрените по документи кандидати от **19.12.2023г. до 20.12.2023г**.включително

Обявяване на резултатите на интернет страницата на община Борован – **22.12.2023г.**

Ръководител проект “Бъдеще за децата в Община Борован“

Йоланта Цолова – Съгл. Заповед № 362/23.11.2023г.

Дата: 04.12.2023г.

с. Борован